El Centre Cultural Mario Monreal acull l'obra teatral “What is love? Baby don’t hurt em”
23 d’octubre 2019

![](/es-va/Actualidad/Pagines/Acogida-de-obra-de-teatro.aspx?ControlMode=Edit&DisplayMode=Design)![](/media/ndjbeqrn/50c_what-is-love-baby-dont-hurt-me.jpg)  
  

Divendres que ve 25 d'octubre, a les 21.30 h, el Centre Cultural Mario Monreal acollirà l'obra de teatre _What is love? Baby don’t hurt me_ de la companyia Wichita Co. Un espectacle en castellà dirigit pel dramaturg de Port de Sagunt, Víctor Sánchez Rodríguez, qui realitza una versió lliure d'unes de les obres de l'escriptor rus, Antón Txékhov. Este és el primer treball de ‘Província Txékhov’, projecte amb el qual la Wichita Co posarà en escena versions lliures de totes obres de l'escriptor rus.

Esta peça teatral que estava prevista i anunciada en l'agenda cultural de tardor per a fer-se a la Casa Municipal de Cultura, a petició de la companyia ha hagut de ser traslladada al Centre Cultural Mario Monreal, perquè l'escenografia de la companyia no s'adequava a l'espai de la Casa Municipal de Cultura.

La composició en castellà conta la història d'Ivànov, un personatge malenconiós, peresós i amb ganes de llevar-se la vida. La representació teatralitza les noces d'Ivànov amb Alejandra, la xica que va perdre el cap per ell. I l'entramat complex en el qual, el metge de l'antiga dona d'Ivànov, intenta desemmascarar-lo davant de tots els convidats. Ivànov és el centre gravitacional on uns éssers intenten trobar l'amor i el sentit de la vida. En definitiva, el text reflexiona sobre l'amor, la neurosi i el seu buit.

El dramaturg de Port de Sagunt, Víctor Sánchez Rodríguez, atresora una gran experiència i nombroses nominacions i premis, com els XIX Premis Max en la categoria Millor Autoria Revelació per _No__sotros no nos mataremos con pistolas_ i els premis d'interpretació del sindicat d'actors del País Valencià (AAPV). Algunes de les seues obres més destacades són _Uns amors, uns indrets; Cavalls salvatges no m’arrancarien d’ací_; guardonat amb el Premi INJUVE a la millor proposta escènica del 2011.

El preu de l'entrada es de 7 euros i l'obra està destinada a tots els públics.​

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acull-l-obra-teatral-what-is-love-baby-don-t-hurt-em/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acull-l-obra-teatral-what-is-love-baby-don-t-hurt-em/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acull-l-obra-teatral-what-is-love-baby-don-t-hurt-em/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acull-l-obra-teatral-what-is-love-baby-don-t-hurt-em/)